
REPUBLIKA HRVATSKA
Trgovački sud u Zagrebu
Zagreb, Amruševa 2/II, desno (p.p. 432)                                                    20. St-7580/15

R E P U B L I KA  H R V A T S K A
R J E Š E N J E

	TRGOVAČKI SUD U ZAGREBU, po sucu pojedincu Luciji Butigan, u stečajnom postupku povodom prijedloga predlagatelja-vjerovnika 	RH, Ministarstvo financija, Porezna uprava, zastupano po Županijskom državnom odvjetništvu u Zagrebu, za otvaranje stečajnog postupka nad dužnikom SATRONIC d.o.o., Zagreb, Draškovićeva 74, OIB 08144876217, dana 4. rujna 2018.g.

r i j e š i o      j e 

	U stečajnom predmetu pod posl. br. St-7580/15 prijedlog za otvaranje stečajnog postupka nad gore naznačenim dužnikom se odbacuje.

Obrazloženje

Predlagatelj-vjerovnik podnio je prijedlog za otvaranje stečajnog postupka nad dužnikom SATRONIC d.o.o., Zagreb, Draškovićeva 74, OIB 08144876217.

Kako je pred ovim sudom pod posl. br. St-1453/15 prije podnesen prijedlog za provedbu skraćenog stečajnog postupka nad navedenim dužnikom,te je povodom podnesenog prijedloga doneseno rješenje o obustavi skraćenog stečajnog postupka, te se postupak nastavio voditi pod posl. br. St-4719/16, a u kojem predmetu je stečajni postupak nad dužnikom SATRONIC d.o.o., Zagreb, Draškovićeva 74, OIB 08144876217 otvoren dana 5. ožujka 2018.g., a koje rješenje je postalo pravomoćno dana 23. ožujka 2018.g., to je primjenom članka 10. Stečajnog zakona (NN 71/15,104/17) i članka 194. stavak 3. i 4. Zakona o parničnom postupku (Narodne novine br. 53/91, 91/92, 112/99, 88/01, 117/03, 88/05, 2/07, 84/08, 96/08, 123/08) doneseno gornje rješenje.

U Zagrebu, 4. rujna 2018.g.

						               	      S U D A C:
								
							   	  LUCIJA BUTIGAN,v.r.

UPUTA O PRAVNOM LIJEKU:
Protiv ovog rješenja predlagatelj ima pravo žalbe u roku osam dana računajući od dana primitka rješenja. Žalba se podnosi ovom sudu u dva primjerka.

Za točnost otpravka-ovlašteni službenik
                Monika Grbac

